Դևիդ Արքեթ

Դևիդ Արքեթ (անգլ.՝ David Arquette, սեպտեմբերի 8, 1971(1971-09-08), Bentonville, Warren County), ամերիկացի դերասան, ըմբիշ, պրոդյուսեր, ռեժիսոր և սցենարիստ։


== Վաղ տարիներ ==
Արկեթը ծնվել է Վիրջինիա նահանգի Բենտովիլ քաղաքում։ Նա դերասան Լյուիս Արկեթի (1935-2001) և նախկին դերասանուհի, բանաստեղծուհի և թերապևտ Բրենդա Օլիվիայի «Մարդի» Նովակի (1939-1997) կրտսեր երեխան է։ Նրա եղբայրներն ու քույրերը՝ Ռոզաննան, Ռիչմոնդը, Փաթրիշան և Ալեքսիսը ևս դարձել են դերասաններ։


== Ըմբշամարտի կարիերա ==


=== World Championship Wrestling (2000) ===
2000 թվականին՝ World Championship Wrestling-ից (WCW) հետո լույս է տեսել «Պատրաստ են մարտին» ֆիլմը, որտեղ գլխավոր դերը խաղացել է Արքեթը։ Ֆիլմի թողարկումից հետո WCW-ն նրան ներառել է իր սյուժետային գծում։ WCW-ում Արքեթի առաջնաելույթը տեղի է ունեցել ապրիլի 12-ին։ Ծրագրի սկզբում նա նստած էր հանդիսատեսի հետ, սակայն հետո դուրս է գալիս ռինգ և մասնակցում Էրիկ Բիշոֆի և նրա New Blood թիմի հետ մարտին։ Դրանից հետո Արքեթը դաշինքի մեջ է մտել Քրիս Կանյոնի և այդ ժամանակ WCW չեմպիոն Դայմոնդ Դալաս Փեյջի հետ։ Ապրիլի 24-ին նա օգնել է Արքեթին WCW Monday Nitro հաղորդման ժամանակ մենամարտում հաղթել Բիշոֆին։ Հաջորդ Thunder էպիզոդի ընթացքում (ապրիլի 26) Արքեթը Փեյջի հետ մասնակցել է թիմային մենամարտի Ջեֆ Ջարեթի և Էրիկ Բիշոֆի դեմ։ Ըստ մենամարտի կանոնների՝ մրցակցի թիակը գետնին կպցնողը WCW-ի ծանր քաշային կարգում աշխարհի չեմպիոն է դառնում։ Արքեթը կարողանում է դիմադրել Բիշոֆին և դառնում է WCW ծանր քաշային կարգում աշխարհի չեմպիոն։


=== World Wrestling Entertainment ===
2002 թվականի փետրվարի 8-ին Արքեթը WWF SmackDown! թողարկման ժամանակ հայտնվել է հեռուստադիտողների բազմության մեջ «WCW աշխարհի նախկին չեմպիոն» պաստառը ձեռքին։
2010 թվականի դեկտեմբերի 13-ին Արքեթը մասնակցել է Սլեմի 2010 պարգևատրման արարողությանը։ Նույն օրը երեկոյան նա Ալեքս Ռայլիի հետ անհավասար պայքար է մղել Ռենդի Օրտոնի դեմ, բայց նրա թիմը պարտվել է։
Մարտից հետո WWE-ի չեմպիոն Մայք Միզանինը փորձել է գրոհել Արքեթ Օրտոնի հետ, սակայն վերջում Ռենդին «powerbomb» է արել Արքեթին՝ նրան նետելով սեղանի վրա։
2019 թվականի մայիսի 23-ին Արքեթը առաջնաելույթ է ունեցել «Լինել ընտրախավ» սերիալում։


== Անձնական կյանք ==
1999 թվականի հունիսի 12-ին ամուսնացել է դերասանուհի Քորթնի Քոքսի հետ։ Նրանք ծանոթացել են 1996 թվականին «Ճիչ» ֆիլմի նկարահանումների ժամանակ և շարունակել են հանդիպել 1997 թվականին «Ճիչ 2» ֆիլմի նկարահանումների ժամանակ։ Նրանց աղջիկը՝ Կոկո Ռայլի Արքեթը, ծնվել է 2004 թվականի հունիսի 13-ին։ 2010 թվականի հոկտեմբերին Քոքսը և Արքեթը հայտնել են իրենց բաժանման մասին։ 2012 թվականի հունիսին Արքեթը ապահարզան է տվել, որը ավարտվել է 2013 թվականի մայիսին։
2011 թվականին Արքեթը սկսել է հանդիպել լրագրողուհի Քրիստին Մաքլարթիի հետ։ Նրանք նշանադրվել են 2014 թվականի հուլիսին և ամուսնացել՝ 2015 թվականի ապրիլի 12-ին։ Նրանք ունեն երկու որդի՝ Չարլի Արքեթը և Օգաստուս Ալեքսիս Արքեթը։
Արքեթը Լոս Անջելեսում գտնվող Bootsy Bellows գիշերային ակումբի համասեփականատեր է։ Նա նաև Բոբ Ռոսի սերտիֆիկատավորված հրահանգիչ է։


== Ֆիլմագրություն ==


=== Պրոդյուսեր ===


=== Ռեժիսոր ===
2002՝ Օդի վաճառք / Selling Air
2006՝  Զբոսաշրջիկը / The Tripper


=== Կոմպոզիտոր ===
2000՝ Ճիչ 3 / Scream 3


=== Սցենարիստ ===
2006՝ Զբոսաշրջիկը / The Tripper


== Տիտղոսներ և մրցանակներ ==
World Championship Wrestling
WCW-ի ծանր քաշային կարգում աշխարհի չեմպիոն  (1 անգամ)։


== Ծանոթագրություններ ==


== Արտաքին հղումներ ==
David Arquette interview
The Mighty Vin interviews David Arquette
Propr Collection Official Website